მინდა, ის 24 სამკუთხედი სხვადასხვა რაოდენობის ჯგუფებად დავყო.
პირველ რიგში, ეს 24 სამკუთხედი მინდა დავყო 3 ჯგუფად
და ვნახო, რამდენი სამკუთხედი იქნება თითოეულ ჯგუფში?
მოდი, ვცადოთ. ვაპირებ დავყო სამ ტოლ ჯგუფად.
ეს არის ერთი ჯგუფი, ეს არის მეორე ტოლი ჯფუგი და ეს არის მესამე ტოლი ჯგუფი.
თუ 24–ს დავყოფ სამ თანაბარი რაოდენობის ჯგუფად. 1, 2, 3. რამდენი იქნება თითოეულ ჯგუფში?
შეგვიძლია დავთვალოთ! ჩვენ გვაქვს 1, 2, 3, 4, 5, 6, 7, 8 სამკუთხედი თითოეულ ჯგუფში
შეგვიძლია ვთქვათ, რომ 24 გაყოფილი სამზე ტოლია რვის.
თქვენ შეიძლება თქვათ: "ეს ძალიან ჰგავს იმას, რაც გამრავლების დროს ვნახეთ!"
კერძოდ: "სამი რვაწევრიანი ჯგუფი იგივეა რაც, სამჯერ რვა და ტოლია 24–ის."
და თქვენ სავსებით მართალი ხართ!
ასევე შეგვიძლია დავწეროთ, სამჯერ რვა - თუ გვაქვს სამი რვაწევრიანი ჯგუფი - ტოლია 24–ის.
დავიწყეთ 24 ნივთით, გვსურდა გაგვეყო ისინი სამ ტოლ ჯგუფად. თითოეულ ჯგუფში მივიღეთ რვა.
ან შეგიძლიათ თქვათ, სამი თანაბარი რვაწევრიანი ჯგუფი ტოლია 24–ის.
მაგრამ სხვა გზაც არსებობს. მოდით, ცოტათი გავერკვეთ ამაში.
თავიდან 24 გავყავი სამ ტოლ ჯგუფად. ამასტან ერთად, 24 იყოფა სამწევრიან ჯგუფებად.
მოდით, ვნახოთ, რას მივიღებთ იმ შემთხვევაში, თუ დავყოფთ სამწევრიან ჯგუფებად.
მაგალითად, ეს არის სამწევრიანი ჯგუფი – ალბათ, უკვე ხვდებით, რასაც ვაკეთებ.
ეს არის მეორე სამწევრიანი ჯგუფი – ვიფიქროთ, რამდენ სამწევრიან ჯგუფს მივიღებთ.
ეს არის შემდეგ ჯგუფი და ესეც კიდევ ერთი სამწევრიანი ჯგუფია.
რამდენი სამწევრიანი ჯგუფი მივიღეთ? ვნახოთ, გვაქვს 1, 2, 3, 4, 5, 6, 7, 8 სამწევრიანი ჯგუფი.
24–ის 3–ზე გაყოფის სხვა გზა ყოფილა 24–ის გაყოფა სამწევრიან ჯგუფებად,
რის შედეგადაც ვიღებთ 8 ჯგუფს.
კიდევ, ამაზე შეიძლება ვიფიქროთ, როგორც გამრავლებაზე.
თუ გაქვთ რვა სამწევრიანი ჯგუფი, ჯამში გექნებათ 24.
რომელიც არ უნდა გქონდეთ, სამი რვაწევრიანი თუ რვა სამი სამწევრიანი, ჯამი მაინც 24–ია.
გადავიდეთ კიდევ უფრო საინტერესო მაგალითებზე.
ახლა მინდა დაგაფიქროთ შემდეგზე:
რა მოხდება, თუ 24–ს გავყოფთ 12–ზე? გააჩერეთ ვიდეო და სცადეთ 24–ის გაყოფა 12–ზე.
ვვარაუდობ, რომ თქვენ შეაჩერეთ ვიდეო. 24–ის 12–ზე გაყოფა ორი გზით შეიძლება.
შეიძლება 24 დავყოთ 12–წევრიან ჯგუფებად და ვიფიქროთ რამდენ ჯგუფს მივიღებთ.
ეს არის ერთი 12–წევრიანი ჯგუფი და ეს არის მეორე. რამდენი 12–წევრიანი ჯფუდი მივიღეთ?
ჩვენ მივიღეთ ორი 12–წევრიანი ჯგუფი. შეგვიძლია ვთქვათ, 24 გაყოფილი 12–ზე ტოლია ორის.
მეორე გზაც არსებობს. 12–წევრიანი ჯგუფების მაგვირად, 24 12 ჯგუფად დავყოთ.
მინდა დავყო 12 ჯგუფად, 12 ტოლ ჯგუფად,
მაშ, ეს არის ერთი ტოლი ჯგუფი, მეორე ტოლი ჯგუფი, 3, 4, 5, 6, 7, 8, 9, 10, 11, 12.
ახლაც, თუ იტყვით: "მე ვაპირებ 24 გავყო 12 ტოლ ჯგუფად, რამდენს მივიღებ თითო ჯგუფში?"
მიიღებთ ორს. მოკლედ, 24 შეიძლება გავყოთ 12 ჯგუფად და გავიგოთ რაოდენობა თითო ჯგუფში
ან 24 გავყოთ 12–წევრიან ჯგუფებად და დავთვალოთ მიღებული ჯგუფები. რაც გავაკეთეთ.
ახლა კიდევ უფრო საინტერესო გავხადოთ ამოცანა.
მინდა რამდენიმე შემთხვევაზე დაფიქრდეთ:
რამდენია 24 გაყოფილი ექვსზე
და რამდენია 24 გაყოფილი ოთხზე?
მინდა ისევ შეაჩეროთ ვიდეო და სცადოთ დამოუკიდებლად ამოხსნათ.
რას უდრის 24 გაყოფილი ექვსზე და 24 გაყოფილი ოთხზე?
მოდი, ჯერ 24 გავყოთ ექვსზე.
მოდი, 24 გავყოთ ექვს თანაბარ ჯგუფად.
ეს იქნება ერთი ჯგუფი.. ორი.. თითო ჯგუფი შედგება ოთხის წევრისგან, როგორც ჩანს
3, 4, 5 და 6. თუ 24–ს გაყოფ ექვს თანაბარ ჯგუფად, რამდენს მიიღებ თითო ჯგუფში?
ცხადია, მიიღებ ოთხს თითო ჯგუფში.
კიდევ, შეგვეძლო გვეთქვა: "მოდი, 24 გავყოთ ექვსწევრიან ჯგუფებად."
დავიწყოთ 24–ის დაყოფა ექვსწევრიან ჯგუფებად:
ესაა ერთი ექვსწევრიანი ჯგუფი, ეს მეორე – ვფიქრობ, ხვდებით, რამდენი ჯგუფი გამოვა.
გამოვა ოთხი ექვსწევრიანი ჯგუფი.
რას უდრის 24 გაყოფილი ოთხზე? თუ 24–ის ოთხზე გაყოფა იგივეა,
რაც 24–ის 4 თანაბარ ჯგუფად დაყოფა, მაშინ ამ კითხვის პასუხი სულ ცოტა ხნის წინ დავხატე!
მაქვს ოთხი თანაბარი ჯუფი და თითო ჯგუფში მაქვს ექვსი წევრი.
24 გაყოფილი ექვსზე არის ოთხი და 24 გაყოფილი ოთხზე არის ექვსი.
იმიტომ რომ, ეს შეიძლება წარმოვიდგინოთ, როგორც 4 ექვსწევრა ჯგუფი (4–ჯერ 6 არის 24)
ან შეგიძლია თქვა, ექვსჯერ ოთხი ტოლია 24–ის.